
Prome Minister Evelyn Wever-Croes: 

Miho cos pa Aruba ta si Citgo bay mas lihe posibel 


“DESDE cu Gabinete Wever-Croes a drenta Goberna- 
cion dia 17 november 2017, Gobierno a cuminsa delibera 
cu Citgo pa haya un compromiso di Citgo pa cumpli cu e 
contracto cu nan a firma na 2016 cu Gobierno di Aruba. E 
deliberacionnan no a bay facil y tabata hopi dificil pa haya 
un compromiso di parti di Citgo. Esaki debi na e situacion 
na Venezuela y PdVSA, y e sancionnan di Merca y Europa 
contra Venezuela, sancionnan cu cada biaha tabata wordo 
intensiva. Cada biaha Citgo tabata presenta plannan ahusta, 
con nan ta kere cu nan por cumpli, pero tabata tira e re- 
sponsabilidad riba OFAC, autoridad Mericano,” esaki Prome 
Minister Wever Croes a bisa den un conferencia di prensa di 
Gobierno dialuna mainta. 

El a bisa cu pa e motibo ey, un delegacion di Gobierno di 
Aruba y refineria di Aruba, encabesa pa su persona a bay 
reuni cu OFAC na Washington. Eynan a sali na cla, e manda- 
tario a sigui bisa, cu Citgo no tabatin ningun intencion di sigui 
inverti den Aruba, pasobra nan a pidi un licencia di OFAC pa 
“wind down”, esta pa cera e refineria. “E momento ey a bin 
un cambio den e relacion cu Citgo, pasobra tabata hopi cla 
cu nan lo bay.” 

E pregunta e momento ey tabata si nan ta bay sin paga e 
trahadonan loke trahadonan tin derecho riba dje of si berdad 
nan ta bay cumpli cu trahadonan. Den e prome acercamen- 
tonan, Citgo a indica cu no tin fondo pa paga trahadonan pa 
mucho tempo mas. Gobierno di Aruba su posicion desde e 
momento ey ta cu esaki no ta aceptabel y den tur contacto 
cu Gobierno tabata tin cu Citgo desde e momento ey a exigi 
pa Citgo cumpli cu trahadonan completamente manera ley 
ta stipula. 

A base di esaki, na october a firma un MoU cu Citgo pa 
cuminsa negocia e acuerdo di terminacion y suspension. 
Cu e firmamento di e MoU, Gobierno a haya e permiso pa 
cuminsa busca un operador nobo. E proceso ey tampoco 
a bay facil pa motibo cu Citgo no ta duna su cooperacion. 
Cualkier interesado kier mira e estado di e refineria prome 
cu nan haci un oferta serio pero Citgo no ta permiti esey. 
“Prioridad di Gobierno di Aruba ta pa busca un operador 
nobo, un operador serio, un operador cu si por cumpli cu e 



palabracionnan cu Gobierno y cu trahadonan. Pa nos logra 
esaki, Citgo mester bay di berdad, sino nunca nos por haya 
un otro operador,” e mandatario a bisa. . 


Awo Gobierno di Aruba y Citgo ta parce di ta den fase final 
cu e negociacion di e acuerdo di suspension y terminacion. 
Asina Citgo a informa e 77 trahadonan, y a ofrece nan pak- 
ete di retiro. Segun e comunicado cu Citgo a manda pa tra- 
hadonan, e ta referi na e acuerdo cu Gobierno di suspension 
y terminacion, y p’esey ta ofrece nan pakete di retiro entrante 
fin di januari 2020. Varios trahado a pidi pa e compania RdA 
of Gobierno tuma e trahadonan over pero ni RdA ni Gobi- 
erno tin fondo pa haci esey. 

“E miho cos cu por pasa pa Aruba y pa e trahadonan ta pa 
Citgo bay mas lihe posibel, pa Gobierno haya un operador 
nobo, cu por tuma e trahadonan na trabou di nobo. Tanten 
Citgo no bay, nos no ta yega na e punto ey. Gobierno di 
Aruba ta haciendo e maximo esfuerso pa negocia e acuerdo 
aki den miho interes di pais Aruba y esaki sigur no ta facil 
pasobra e contract a duna Citgo hopi derecho y privilegio 
cu Citgo no kier laga bay sin mas. Sinembargo Gobierno 
tin confiansa cu aña 2020 lo habri nos cu e oportunidad di 
busca un partner serio entre tur esnan cu a reacciona caba, 
pa asina por logra habri e refineria bek mas pronto cu ta po- 
sibel.” 

Aña 2020 yegando sin perspectiva 
economico y sin speransa pa pueblo 


FALTANDO algun ora mas pa 
nos cera aña 2019 y pa habri un 
aña 2020 nobo, manera custum- 
ber, den tur famia y cada persona 
riba nan mes, kier haci algo cu nan 
ta kere aden, pa caba e aña den 
e mihor forma y habri caminda p'e 
aña nobo cu hopi speransa pa 
cosnan mihor. 

Tradicionalmente den practica- 
mente tur cas rond di nos isla, ta 
reina un ambiente festivo caminda 
por sinta un rato y refleha y papia 
riba e aña cu ta cabando y vocife- 
rando e deseonan pa cu e aña nobo nos dilanti. 

Sinembargo despues di hopi tempo, por bisa cu ta reinando un 
incertidumbre grandi den henter comunidad, caminda practica- 
mente tur caminda ta ser comenta cu 2019 tabata un aña hopi 
pisa y cu hopi dolor di cabes. 

No solamente e pais a pasa den un deterioro serio den su eco- 
nomia, den gran mayoria di cas di famia por a sinti e caida formal 
den e poder di compra, ocasiona pa un inflacion crea pa medi- 
danan cu Gabinete Wever Croes a bin ta implementando pa dos 
aña sigui caba. 

Un desaroyo caminda ningun hende mester ta un clarovidente 
pa mira cu pa 2020 e aña nobo, e desaroyo aki lo continua mi- 
rando otro pakete di medida cu Gobierno a tuma net algun siman 
prome cu cambio di aña. 

Sector comercial ta wordo confronta cu aumento di impuestonan 
y e gasto adicional aki lo wordo saca riba lomba di e cumprado, 
esta for di cartera di pueblo y ta algo cu tanto Gobierno como e 
propio gremionan comercial ta na altura. 

Pa algun luna caba gremionan comercial y sindical, aunke no 
tur, a bin ta mustra riba e situacion crea pa maneho financiero 
di Gabinete Wever Croes, caminda ta bisto cu Gobierno no tin 
control riba su propio maneho financiero. 

Sigur ora cu constantemente e confrontacion cu tanto CFT como 
Gobierno Hulandes, ta relaciona cu aumento di gasto di Gobi- 
erno, principalmente aumento di gasto di personal, mientras cu 
Prome Minister a firma un protocol cu Hulanda, cu su partido lo 
tuma medidanan necesario pa reduci su gasto y aumenta su 
entrada. 

Den pueblo ta reinando un pobresa cu poco poco ta sigui crece, 
ta sigui amplia su mes pa tur bario rond Aruba y caminda pueblo 
no tin ningun tipo di perspectiva of por carga speransa cu e pro- 
ceso aki lo bay termina a corto plaso. 


Mas ainda, awor cu e propio Prome Minister Evelyn Wever Croes 
ta declara cu e mihor cos cu CITGO por haci Aruba ta, bay for di 
nos pais mas liher posibel. Un frase similar tabata di e Conseh- 
ero Mayor di Gobierno, Nelson Orlando Oduber, kende tambe a 
declara na ehecutivonan di Valero e tempo aya: Pone e refineria 
riba boso lomba y baha na awe”. 

Kier men pa di dos biaha, cu ta core cu ehecutivonan di un re- 
fineria na Aruba. Ki perspectiva por tin den pueblo pa cu 2020? 

Pa scapa cara Gabinete Wever Croes a core anuncia reduccion 
di tarifa di prijs di awa y coriente, algo cu lo no dura un periodo 
mucho largo, a anuncia un cambio den e sistema di cobra im- 
puesto riba salario y hasta aumento di minimumloon. 

Tur esaki pa trata di alivia e peso grandi cu pueblo lo wordo con- 
fronta cune na inicio di 2020 caminda e poder di compra lo sigui 
desminui ya cu loke Gobierno ta gabando cu e ta dunando, no ta 
ni forma 10% di tur loke pueblo tin cu bay carga cu introduccion 
di varios medida p'e actual Gobierno. 

Ta algo un tiki hipocrita cu Minister di Asunto Social ta bin dilanti 
y anuncia e noticia cu sueldo minimo lo aumenta, mientras cu 
tempo cu e tabata den oposicion, Glenbert Croes mes a mustra 
cu hopi famia no ta alcansa e 'bestaandsminimum' existente y cu 
bou di su Gobierno, esaki a bolbe cambia. 

Awe pueblo ta haya un cachi cachi for di un Gobierno cu ya caba 
a ranca hopi for di cartera di pueblo y lo bay na ranca ainda mas 
den e aña nobo nos dilanti. 

Gobierno ainda no a presenta presupuesto 2020 p'asina por tin 
un idea kico ta bay t'e situacion financiero di Gobierno, pero ta 
un hecho cu Gobierno aki no ta bay tin ningun proyecto grandi 
pa presenta na pueblo cu lo benefica e desaroyo economico di 
e pais. 

Un otro punto cu a bin dilanti den ultimo simannan aki, ta caminda 
cu Gabinete Wever Croes kier bay introduci e asina yama 'medi- 
awet' cu ta otro intento di politiconan cu no kier wordo cuestiona 
of critica, ya cu esey t'e unico hustificacion cu por tin cu e ley aki. 
Pa colmo un Gobierno cu ta descrimina cu tur medio di comuni- 
cacion cu ta cuestiona su maneho, cu ta denuncia e mal maneho 
cu ta wordo hiba pa dos aña caba y cu nan kier silencia cu e tipo 
di ley aki y cu nunca lo conta su sosten di nos di AWEMainta. 

Ya caba ta conoci cu ta medionan di comunicacion cu ta pro 
Gobierno so ta wordo beneficia cu propaganda y otro tiponan di 
pagonan y por spera cu e situacion aki lo empeora sigur ora cu 
mira c’un ex Minister tambe di su propio medionan den funcion y 
lo sigui insisti p'esakinan wordo sosteni financieramente. 

Aki algun di e preocupacionnan cu tin colgando riba nos pais pa 
2020 caminda e perspectiva no ta mucho ‘rooskleurig.’ 

FTA ta cla pa accion ya cu no a haya 
reaccion di Gobierno riba Citgo 


DIALUNA den oranan di mainta sindicato FTA a manda un 
carta pa Gobierno den cual ta mustra nan disgusto pa cu e 
situacion reinante cu Citgo. 

Nan a pidi un reunion urgente relaciona cu e tema di Citgo 
pa esaki tuma luga prome cu dialuna atardi 4’or. Sinembargo 
e ora a yega y pasa y no a haya e reunion pidi ainda. E sin- 
dicato a expresa caba den e carta cu nan ta dispuesto pa 
bay den accion. 

Nan a referi na e encuentro cu tabatin diabierna ultimo cu 
Citgo Aruba Refining NV (CAR) unda cu e empresa a anun- 
cia na su empleadonan cu entrante 30 di januari,. 2020 nan 
lo nota operando e refineria ni e terminal di transferencia di 
combustible mas y cu nan lo entrega esaki bek na Refineria 
di Aruba NV (RDA). Na mesun momento a ofrece e emplead- 
onan un pakete p’asina termina e relacion di trabou. 

Pa loke ta e grupo cu FTA ta representa, 
cu ta e parti di staff, a keda expresa 
cu ta imposibel pa considera cualkier tipo 
di pakete y / of terminacion di nan acuerdo 
di trabou, si no tin claridad riba e futuro 
di e refineria y / of terminal. 

Di parti di Gobierno ta wordo poni hopi enfasis, segun FTA, 
riba cumplimento cu ley relaciona cu e empleadonan aki. 
Sinembargo ta papia solamente di e aspectonan legal pa cu 
finalisaciondi un relacion laboral y no di e leynan relaciona cu 
traspaso di e empresa, cual ta ancra den titulo 7a seccion 
cuatro di e Codigo Civil di Aruba. 

FTA ta bisa cu e operacion di e terminal no por wordo para 
como cu esaki lo trece suministro di combustibel pa e isla 
na peligro. Pa cu esaki FTA no por a compronde for di e 
declaracionnan den prensa cu Gobierno di Aruba ta sali for 
di punto di bista cu como cu e terminal di transferencia di 
combustibel ta cay bou di un entidad legal separa, Citgo 
Aruba Terminal NV (CAT), no portin un traspaso di empresa. 
FTA ta bisa cu e interpretacion aki ta en pugna cu e decision 
di Tribunal di Husticia Europeo den caso Heineken / Albron. 
Den e caso ey a wordo determina cu pa e normanan cu 



ta rigi traspaso di empresa ta aplicabel, no ta necesario pa 
empleadonan cu ta traha pa e empresa cu ta wordo transferi 
(den e caso aki CAT) formalmente tin un acuerdo di trabou 
cu e empresa ey. Pues FTA ta bisa cu e ponencia di Gobi- 
erno pa cu e aspecto aki, ta incorecto. 

FTA como representante y consehero di e empleadonan ta 
di sumo importancia pa haya claridad riba kendenan lo forma 
parti di e grupo cu lo sigui den operacion di e refineria y/ of 
terminal y kendenan lo bay cas dia 30 di januari, 2020. Sola- 
mente na momento cu tin claridad riba e aspecto aki, FTA lo 
por cuminsa evalua kico ta husto como compensacion pa 
e añanan di servicio, dependiendo den cual grupo e em- 
pleado afecta lo cay. 

Esaki ta motibo cu a pidi pa un reunion prome 
cu 4’or di dialuna atardi, cu Prome Minister 
Wever Croes como representante di Gobierno. 
“Esaki nos ta haci pa garantisa paz 
laboral na e refineria y terminal di 
transferencia di combustibel. ” 

FTA ta bis atambe cu e situacion actual di incertidumbre ta 
causa un tension enorme bou di e empleadolnan cual na 
cualkier momento por resulta den accion cu lo por tin su 
efectonan negativo pa Aruba en general. 

Como sindicato, e ta bisa, ta deber di FTA pa evita escala- 
cion di e tension, sinembargo “nos no por haci esaki si di 
parti di Gobierno di Aruba no ta duna claridad riba su plan- 
nan pa cu continuacion di e operacionnan na e refineria y / 
of terminal di transferencia di combustibel. “ 

Te aki e carta. 

Cinco aña pa dos atracado 

JAHRUBY Morris y Jason Mathilda prome a nenga di ta 
envolvi di ta envolvi den un atraco riba un empleado di un 
pompstation y no kier a duna declaracion. Y e duda cu nan 
Abogado a trata di trece den e ponencianan di Fiscal di Min- 
isterio Publico, no a logra convence Hues di nan Inocencia, 
manera nan a proclama. Sigur nan lo pasa un cuatro fin di 
aña mas den KIA. 

Den e ultimo audiencia di Corte tabatin sentencia den e 
caso contra e dos mucha hombernan aki, kendenan 
no ta desconoci pa husticia. E biaha aki nan ta- 
bata acusa di atraco arma riba un empleado 
di un pompstation cu tabata hibando placa di 
benta di e dia ey, di dos pompstation, banco. 

E hecho a sosode na momento cu e em- 
pleado a yega banco, den oranan laat di 
anochi, pa deposita e saco di placa.Ta 
papia aki di un suma di un tiki mas 
di 47 mil florin cu nan a logra bay 
cun’e despues di a saca arma y 
pone riba e empleado. 


Un hecho cu a tuma luga dia prome di April di e aña’ki.Hues 
a yega na e conclusion cu e pruebanan ta contundente, 
e auto uza, pero tambe tabatin declaracion di un testigo, 
kende tambe tabata envolvi den e caso y tambe a haya un 
condena. E tabata e persona cu a percura pa presta nan 
e auto uza den e atraco. Pero tambe el a duna dato di e 
acusadonan aki. Tambe Jason Mathilda a wordo haya cul- 
pabel di posesion di arma di candela y 10 bala cayente. 
Ambos a keda condena na cinco aña di prizon y nan mester 
paga e suma di 47 mil florin bek of ta bay un aña mas cera. 
E dos hombernan aki no ta desconoci pa husticia y tin re- 
cord pa casonan similar. Asina por ehempel, Jason Mathilda 
na 2009 a haya un condena di 8 aña di prizon pa mal- 
trato cu consecuencia morto. E tin apenas dos aña cu 
el a caba di sali di KIA. Morris tampoco ta desconoci. 
Na 2009 el a haya un castigo di 10 aña di prizon pa un 
serie di robo y atraco. A sali liber na 2015 y na 
2018 atrobe a haya un condena di 3 luna 
di prizon pa violacion ley di droga, pero 
cu e ta bisa awo cu e no tabata sa di 
dje mes. Probablemente nan lo apela 
e caso aki. 




FCCA ta anuncia cu tur nos oficinanan 

lo ta cera pa publico di 23 December 2019 te cu 3 di januari 2020. r 


Nos oficina na Sabana Blanco lo ta habri pa brinda 
servicio di solamente CAHA Y INCASSO 
ariba e siguiente fecha: 


30 December 2019 di 8:00 A.M pa 12:00 P.M 


Pa caso nan urgente di mantencion por fabor tuma 
contacto cu Sr. Ryan Gomez na 592-6818, 

Sr. Ulric Statia na celnr. 592-7594 
of Sr. Jervin Jansen na celnr: 594-8456 


Fundacion Cas pa Comunidad Arubano 

Parlamentario Arthur Dowers (AVP) 

Minister di Husticia, Bikker ta bibando y 
gobernando den un otro pais 



REALMENTE impactante tabata 
e intervencion di Minister di Husticia, 
mr. Andin Bikker, durante tratamento di 
presupuesto supletorio 2019 reciente- 
mente pa loke ta criminalidad aki na 
Aruba. 

Parlamentario pa fraccion di AVP, mr. 
drs. Arthur Dowera a mustra cu na mo- 
mento cu comunidad a bin ta bibando 
den ultimo aña den un ambiente di an- 
gustia y miedo, Minister Bikker ta bay 
busca te na 2008 pa mustra cu e ‘in- 
dice’ di atraco compara cu 2018, a 
baha di 65 pa 34. 

“Minister di Husticia realmente no a at- 
ende e situacion actual cu comunidad 
ta bibando, esta cu nan no por sali for di 
nan cas pa un rato, cu nan no por cana 
riba caya trankilamente, cu nan no por 
staciona nan auto unda cu ta, ya cu 
den un frega di wowo, anti-socialnan 
ta comete destruccion y ladronicia na 
propiedad di e nos hendenan. 

Den su disertacion, Minister Andin Bik- 
ker a crea e impresion cu simplemente 


e no ta consciente di loke ta pasando 
den barionan rond Aruba, cu e no ta 
bibando ni gobernando aki na Aruba. 

Riba dje tin cu bisa si Minister aki ta sik- 
iera lesa medionan di comunicacion tur 
dia, e lo ta al tanto di loke ta pasando 
den practicamente tur bario rond nos 
isla. 

Si nos analisa solamente loke a sali den 
medionan di comunicacion a base di 
raport di Polis tur dia, tin cu bisa cu den 
tur bario pueblo ta victima di anti-so- 
cialnan, for di Mabon pa Cunucu Abou, 
di Savaneta pa Bubali, di San Fuego 
pa Oranjestad, di San Nicolas pa Rooi 
Congo, di Madiki pa Mangel Halto na 
Pos Chikito, di Parkietenbos pa Piedra 
Plat y pa Papilon y Malmok, tur ta caso- 
nan di ladronicia cu kiebro cu nos hen- 
denan a bira victima di dje. 

Esey no ta tur ya cu tin cantidad di 
caso mas den practicamente tur bario 
rond Aruba y nos tin cu bisa cu esaki 
ta loke Gabinete Wever Croes a crea 
cu su maneho den ultimo dos añanan, 
creando inseguridad, creando instabili- 
dad ya cu Minister di Husticia mescos 
cu su Gobierno, no a cumpli cu loke a 
priminti pueblo cu nan lo haci. 

Ta Minister Bikker a priminti di lo elimina 
criminalidad den su prome lunanan den 
Gobierno, a priminti cu e lo instala ca- 
maranan den tur bario, na tur cas, cu lo 
bin c’un helikopter cu tin tur cos, cu por 
mira tur cos for di halto, pero e aparato 
aki nunca a yega Aruba. 


A dicidi di trece un aparato pa bula 
rond y cu esaki tin cu bisa cu literal- 
mente Minister tin un helikopter pa bula 
rond y nada mas, ya cu e no tin aporta 
alguno den e lucha contra criminalidad. 
Ora cu analisa e publicacionnan riba 
casonan di ladronicia y kiebro den 
propiedadnan di pueblo, ta mira cu e 
situacion aki ta for di control y cu Min- 
ister practicamente no tin un participa- 
cion den henter e proceso pa reduci e 
cantidad di casonan aki manera cu el a 
priminti pueblo cu e lo haci. 

Loke ta mas impresionante ainda ta 
cu e culpa Minister Bikker ta tira riba 
presupuesto cu tin cu cumpli cu cierto 
aspecto di esaki, pero e ta forma parti 
di un Gobierno cu a priminti pueblo cu 
nan lo tin solucion p’e situacion finan- 
ciero, cu tur cos lo bira mihor ora cu 
nan drenta Gobierno. 

A priminti asina hopi y awor ta bin 
sconde tras di e maneho financiero di 
su propio Gobierno, cu ta sigui aumenta 
gasto di Gobierno, sigui aumenta gasto 
di personal cu miyones, pero pa inverti 
den husticia pa por tin mas trankilidad 
den comunidad, no tin placa awor. 

Aruba ta pasando den momentonan 
dificil riba tur tereno, ribatur nivel, pero 
na mes momento pueblo tin un Gobi- 
erno caminda e mandatarionan ta duna 
e impresion cu nan no sa kico ta 
pasando den pueblo y esey a wordo 
refleha un biaha mas durante di e re- 
union ultimo,” Parlamentario Arthur 
Dowers (AVP) a declara. 

Taxi a keda riba su banda robes 

Despues di tabata envolvi den accidente na 
altura di Oceania Condo Resort 







* f i 






DIADOMINGO ultimo a drenta informacion, 
cu pazuid di Ocenia Condo Resort un accidente 
serio a sosode, unda cu un auto lo a bolter. 

Na yegada Polis a topa cu Taxi 104 riba su ban- 
da robes, na stuur tabata un taxista femenino di 
edad. 

E otro vehiculo ta un Hyundai Getz color geel, na 
stuur tabata un dama cu dos mucha. 


E accidente a sosode riba un crusada cu tin bor- 
chi di trafico, indicando cu un di e autonan no a 
duna e otro preferencia. 

N’e sitio nos a compronde cu e taxista posible- 
mente lo ta un hart pashent y por a mira esaki dor 
cu e tabata pone su man hopi na su pecho. Debi 
cu el a keda “pega” den e auto a pidi pa Materi- 
aalwagen pa yuda sake di e auto. 

Despues cu e bomberonan a sake, nan a pase 
over pa Paramediconan cu tabata warda pa tume 
overy bay Hospital. Paramediconan a controla e 
ocupantenan di e Getz cu a resulta levemente 
herida 




Schedule Ruta Residencial December 2019 


Diadomingo 22 Dec lo recoge ruta di Dialuna 


Dialuna 23 Dec lo recoge ruta di Diamars 


Diamars 24 Dec lo recoge ruta di Diaranson 

Lo cuminsa for di 12:00am 


Diaranson 25 DecemberOFF 


Diahuebs 26 December OFF 


Diabierna 27 Dec lo recoge ruta di Dia Diahuebs 


Diasabra 28 Dec lo recoge ruta di Dia Diabierna 


Serlimar 

Un aña yen di actividad y cu hopi aporte na comunidad comercial: 

KvK ta resumi un 2019 cu hopi obstaculo y tambe desaroyo inovativo 


YEGANDO final di un otro aña, Camara di Comercio y Industria 
Aruba (KvK) kier tuma e momento pa refleha y repasa tur e logro- 
nan di 2019. E no tabata un aña sin su obstaculonan y esey sigur 
KvK a sa di confronta. 

KvK a demostra cu a traha duro y haci pasonan den e bon di- 
reccion y hunto cu esaki gana experencianan nobo. E tabata un 
aña cu comercio di Aruba a wordo confronta cu aspectonan cu 
ta complica e forma di haci negoshi. Hopi negoshi a habri, pero 
tambe varios mester a cera nan portanan. 

REGISTRO Dl NEGOSHI PA 2019 

Pa aña 2019 a registra te cu 27 di december un total di 1259 
negoshi y esaki ta mas cu e total te e mesun fecha pa 2018. Ne- 
goshinan cu a cera durante 2019 ta rond di 608 y esaki tambe ta 
mas cu loke a registra na 2018. 

Di e negoshinan cu a registra durante 2019 por nota cu e sec- 
tornan di restaurant, holdings, negoshinan den bienes raises t’e 
top 3 mas registra. 

Otronan cu ta resalta ta negoshinan den sector di beyesa (beau- 
ty salons), construccion y restaurantnan chikito manera snack 
trucks. 

E sectornan caminda por mira cu mas negoshi a cancela nan 
registro ta negoshinan di instalacion (awa, coriente, etc.), com- 
panianan di catering, restaurant y tambe negoshinan di beyesa. 
E negoshinan cu a cera a indica cu e motibonan principal pa 
causa esaki ta cu actividadnan comercial a baha of cu no tin 
actividad mas, gastonan pa haci negoshi ta halto y problemanan 
financiero. 

KvK ta tuma nota di tur e informacion aki y lo uza esaki pa enfoca 
riba kico t’e problemanan principal y asina yuda na prolonga ex- 
istencia di negoshinan den mas sector cu ta posibel y mantene 
un economia diversifica y sano. 

LOGRONAN Dl KVK DURANTE 2019 

KvK tin tras lomba un aña yena di diferente actividad pa yuda 
stimula e comercio na Aruba. Esaki a bay man den man cu cam- 
bionan interno cu ta na bienestar di e comerciante y clientenan 
di KvK. 

E cambio di mas impactante pa KvK t’e implementacion di e 
sistema di registro nobo y alabes e website moderno cu ta dis- 
eña p’e cliente por regla tur su asuntonan di su negoshi via e 
portal MyChamber. 

Hopi cliente ta mira e beneficio di por update e informacion y 
pidi extracto sin tin mester di bay oficina di KvK. E servicionan 
ta wordo mehora y a agrega tambe un chattool y di e forma aki 
diversifica con por comunica cu KvK pa cualkier asunto. 

Durante 2019 KvK a duna aporte na diferente asunto di impor- 
tancia tanto p’e comercio como e comunidad di Aruba. KvK den 
su rol como representante di e comerciante a vocifera su opinion 
den diferente proposicion di ley y tambe decision cu ta afecta e 
rumbo economico di nos pais. 

Di e forma aki tambe KvK a contribui y duna conseho extenso 
den loke ta e Reforma Fiscal, e ROP y ROPv, National Risk As- 
sessment y ley di Serlimar pa menciona algun. 

KvK a organisa diferente evento durante 2019 pa stimula y sigui 



contribui na un mihor comercio cu ta yuda economia di Aruba. 

Di e forma aki a organisa Business Plaza - Step Forward! najanu- 
ari y Business Plaza - Get Started! na juni. Tambe e gran evento 
anual Aruba Chamber Business Event cu un biaha mas tabata un 
exito rotundo. 

Otro eventonan cu a resalta durante 2019 t'e Townhall Meeting, 
diferente presentacion den auditorio di KvK y tambe cursonan 
manera Empresario Independiente y FAB (Financiéle Administra- 
tie voor Beginners) cu tin hopi interes di parti personanan cu kier 
sigui e curso aki y ta mira fruto di esnan cu ta sigui e cursonan. 

Pa 2020 KvK kier sigui expande su servicionan y cu e introduc- 
cion di e chattool por spera un nivel mas rapido di servicio. KvK 
lo sigui traha riba e productonan digital via MyChamber pa clien- 
tenan tin mihor control riba e detayes di nan negoshi. E colabora- 
cion cu instancianan tanto den sector priva como sector publico 
lo haya mas atencion mirando kico tur a logra caba a base di 
transparencia y bon comunicacion entre diferente gremio. 

P'e aña cu ta den porta KvK ta yen expectativa positivo p'e desa- 
royo di e incubador comercial maneha dor di ABIA (Aruba Busi- 
ness Incubator Island) cu lo crea mas oportunidad p’e empre- 
sario bin cu ideanan inovativo pa Aruba su sector comercial por 
sigui diversifica. 

KvK ta contento di ricibi tur e opinionnan di e comerciantenan lo- 
cal y ta aprecia tur critica y conseho cu ta yuda na sigui drecha 
e servicio y mantene un sistema di registro moderno cu ta uno 
unico den nos region. 

Nos kier recorda tur comerciantenan cu e factura p'e contribu- 
cion anual lo wordo manda solamente den version digital via e 
MyChamber account. Si acaso cu comerciantenan no a traha 
nan mes un account ainda, KvK ta urgi pa haci esey mas pronto 
cu ta posibel pa garantisa cu KvK por sigui brinda un servicio 
optimal. 

Directiva y staff di KvK kier desea pueblo di Aruba y e comunidad 
comercial un feliz y prospero aña 2020 y cu tur e bon deseo y 
metanan bira un realidad. 

Ladronicia y destruccion 
na varios auto cometi na 
Paradera y Seroe Blanco 

DEN ultimo fin di siman, varios doño di auto a bira 
victima di destruccion y ladronicia na nan auto. 

Asina diasabra den oranan di anochi presencia di 
Polis a wordo pidi na Club Caiquetio, pa ladronicia 
y destruccion na varios auto. Mientras cu e person- 
anan tabata disfrutando di Festival di Dande, ladron- 
nan a kibra glas di varios auto y comete ladronicia 
den e autonan. 

Esaki no a keda na Club Caiquetio so, pasobra dia- 
domingo mainta den careda di 6’or y mey, presen- 
cia di Polis a wordo pidi na Vibe & Lounge, ex Bo 
Wah Bar & Restaurant, na Seroe Blanco caminda 
desconocidonan a destrui e glas di banda di chauf- 
feur di un pick-up preto. No ta conoci si ta trata di 
vandalismo of intento di ladronicia. 

E caso aki a keda den man di autoridad pa mas in- 
vestigacion, e club tin camara di seguridad, pero e 
ora ey, e tabata cera y Polis a keda di pasa mas 
despues pa mira si via e camaranan di seguridad por 
mira ken a comete e destruccion aki. 

Un rato despues cu Polis a caba di atende cu e de- 
struccion na un auto na Vibe & Lounge, den care- 
da di 6’or y 40 presencia di Polis a wordo pidi na 
Paradera, na Morning Supermarket, pa un otro auto 
cu tambe su glas a keda destrui. 

Na yegada Polis a bin topa cu un Chevrolet, color 
cora, e biaha aki e glas n’e banda di pasahero tabata 
destrui. No ta conoci si por ta trata di vandalismo of 
intento di ladronicia. 

E supermarket aki tambee tin camara di seguridad y 
despues cu Polis a tuma tur dato a keda di pasa bek 
den dia pa mira si e camaranan di seguridad a capta 
e imagennan na momento cu e anti social of ladron 
a destrui e bentana di auto. 

E “modus operandi” ta mustra den direccion di e 
mesun sospechoso. Riba medionan social por mira 
cu habitantenan di Paradera ta cansa di un adicto 
ambulante cu ta cana rond ta horta den Paradera 
y becindario. No ta descarta cu ta trata di e adicto 
cu actualmente ta bek den libertad y a comete tur e 
destruccionnan aki. 

E adicto aki ta conoci pa hopi persona den su bario, 
un mucha homber cu droga a destrosa su bida por 
completo, famia y amigonan a trata na yude, pero e 
ta keda cay bek. Ban spera cu pronto haci un otro 
intento pa saca e adicto aki for di su vicio. 






r i f I JOIN OUR AWARD - WINNING TEAM 

BUCUTI TARA Rankedamongtop 10HotelsIntheWorldbyTrlpAdvlsor 

beach resort • aruba Featured In top 10 Hotels In the Carlbbean by Travel + Lelsure 

EXCELLENT BENEFITS: 

Competitive Salaries, Pension Plan, Health-Disability-Life Insurances, Dental & Vision lnsurance,Savings 
Plan, Loan Availability, Shift Meal, General Bonus. 

REQUIREMENTS: 

Proficient in English for all positions is required. 

INF0RMATI0N & AUTOMATION MANAGER 

- Responsible for hotel wide IT & Automation. Propose, implement and sustain technology 
to align business processes in both hardware and software. 

- Function as gatekeeper of Information Security and ISO 27000 certification 

- Minimum of 3 years of relevant management experience and Bachelor Degree in 
Information Technology 


RESTAURANT MANAGER 

- Exemplify the highest standards of honesty and integrity. 

- Highly confident in your abilities and detail-oriented. 

- A team player and excellent communication skills. 

- Genuinely get joy out of making people happy and able to have fun while working 

- Have a love and passion for the hospitality industry. 

- Over two years of restaurant management experience. (preferably in fine dining) 

- Lead the team by example and know when and how to support the staff 

- Ready to take on ownership of the complete front of the house operations 


RESTAURANT SUPERVISOR 

- Over 2 years of restaurant management experinece - preferably in fine dining. 

- Ready to take ownership of the complete front of the house operation 

- Highly confident in your habilities and detail oriented 

- Exemplify the highest standards of honesty and integrity 

- A team player and excellent communication skills 

MAINTENANCE TECHNICIAN 

- HVAC, Mechanical and electrical skills / experience 

- Ability to work shifts, flexible and can work independently 

- Prior relevant work experience required. 

We work in a drug-free environment, applicants will be submitted to pre-employment drug testing. 

To aply, please send your resume by Email: 
jobs(a)bucuti.com or Call: 583-1100 ext 136 for more information. 

Ladronicia di wiel y tire mas destruccion na auto staciona, 
na altura di e edificio di ex Kadaster na Wayaca 



DIADOMINGO den oranan di madruga, na 
momento cu un compania di seguridad tabata 
patruyando, na altura di e edificio di ex Kadaster 
na Wayaca, nan ta mira un auto riba dos wiel 
staciona. Tambe e security guard ta corda cu el 
a mira e mesun tipo di auto, pero color cora ban- 
dona e sitio, na momento cu tabata bay pa pasa 
eybanda. 

Na yegada Polis enberdad ta topa un KIA Rio, 
color shinishi, numera A 57896, faltando dos 
wiel mas tire. N’e sitio e Polisnan ta nota tambe 
cu e bentana na banda di chauffeur tabata kibra, 
aparentemente e ladronnan a kibra esaki p’asina 
por habri e baul for di paden di e auto. Pa por a 
usa e hermentnan di los tire. E caso aki ta den 
man di Recherche pa mas investigacion. 



20 m 3 of mas 


SPECIAL 


m 


FIN di AÑA 


m 


- PROBECHA- 


SERVICIO RESIDENCIAL & COMMERCIAL - 


Yama awor mes: I 3 

582-4684 


Wt 

A S 


7)l f4*. 'Sucáet: j 

594-3757 f 


mrbucket@ecotech.aw 

www.ecotecharuba.com 

O SIGI NOS ARIBA FACEBOOK. 




CLEANER POSITION AVAILABLE 

Requirements: 

• Must speak English 

• Two people working together to get job done quickly. 

• Thorough cleaning, including cleaning fridge, toaster, oven, BBQ grill, changing 
sheets, ironing, sweeping garden, cleaning outdoor furniture, dusting, wiping down 
doors and windows inside, out etc. 

• Start immediately. Till 8 January cleaning Monday, Wednesday, Friday. Total hours 
1.5 hours x 2 Starting at 8am. 

• Starting at 1 Oam, after 8 January, weekly clean. About 4 hours x 2 for thorough 
clean. Clean all drawers, check plates, cutlery and make sure all is clean and all 
plates etc. are there and nothing broken. If no guest, cleaning is only total of 1.5 
hours x 2. 

• Honest and hardworking. 

• Must be professional. 

• Must be flexible and available. 


Contact Information: 
Email: azzosster@gmail.com 
Whatsapp : +447713160178 
Call:+297 7455035 

Empleadonan di Riu Palace Antillas a celebra Pasco 



EMPLEADONAN di Riu Palace Antillas a 
tene nan celebracion di Pasco, tur hende a pasa 
un rato agradabel den e ballroom di Paseo Her- 
encia. Despues di oranan di trabou, tur emplea- 
do a yega hunto cu gerencia, cu un sonrisa riba 
na nan cara. 


Gerencia di Riu Palace Antillas tabata feliz di a 
tene e celebracion di Pasco hunto cu e em- 
pleadonan, kendenan ta traha duro henter aña 
largo. A demostra esaki dor di premia emplead- 
onan di aña. 

E ganadornan ta Eduard Tromp - Empleado di 
Aña, Victor Tavarez - Supervisor di Aña, Omar 
Martinez - Rising Star y Rosibaldo dos Santos - 
Team Player di Aña. 

Tambe a premia e empleadonan dor di a tene rifa 
cu diferente premio. Tur ganador tabata contento 
cu nan premio y a gradici gerencia p’e regalonan. 
E ambiente a sigui y tur hende tabata feliz di por 
a disfruta di un anochi ameno. Empleadonan a 
gradici gerencia di Riu Palace Antillas p’e fiesta 
di Pasco. 





Diadomingo 29 Dec lo recoge ruta di Dialuna 


Dialuna 30 Dec lo recoge ruta di Diamars 


Diamars 31 Dec lo recoge ruta di Diaranson 

Lo cuminsa for di 12:00am 


Diaranson 1 JanuaryOFF 
Diahuebs 2 JanuaryOFF 
Diabierna 3 Jan lo recoge ruta di Dia Diahuebs 


Diasabra 4 Jan lo recoge ruta di Dia Diabierna 


Ruta Residencial ta cuminsa traha 3 january 2020 

Aña 201 9 no tabata uno facil, pero 

Jennifer Arends Reyes ta spera cu 
2020 ta un mihor aña pa nos tur 


ANA 2019 tabata un aña cu tabatin diferente reto cun’e pa 
famianan na Aruba, e.o. tambe un aña cu costo di bida a 
subi drasticamente, 

Aruba a conoce bastante medida riba nos digno pueblo sin 
cu e tabata destina pa locual Gobierno a bisa. Hopi cabes di 
famia a perde trabou y otronan a experiencia caida drastico 
den benta. 

Aruba su sector di turismo cu ta uno hopi vital y importante 
como nos pilar economico principal tambe conoce su reto- 
nan pa mantene como un destinacion di primera clase cu ta 
duna balor na inovacion, sostenibilidad y ta keda den lider- 
azgo, asina e Parlamentario di AVP, Jennifer Arends-Reyes a 
cuminsa su mensahe pa fin di aña. 

Den aña 2020 Aruba como destinacion tin cu keda 
mas competitivo cu nunca y e exito di e esfuerso- 
nan tambe lo depende di decisionan clave di parti 
di Gobierno di Aruba pa fortalese turismo. Nos pi- 
lar economico y su trahadornan cu ta sostene tin 
cu keda wordo aprecia y balora, no solamente cu 
reconocimento, pero tambe den trato na pia di tra- 
bou, oportunidadnan pa crece, tempo valioso cu 
famiay pago husto. 

Sin laga afor nos enseñansa cu t’e fundeshi di un desaroyo 
di un pais na unda Gobierno mester percura pa bin cu plan- 
nan concreto cu ta na beneficio di nos mucha y hobennan 
y tur cu kier sigui studia, pero sin falta respet na nos cuerpo 
di maestro y docentenan cu ta contribui grandemente n’e 
formacion di nos futuro generacion. 

Den e mundo di enseñansa mester percura pa un liñea cu un 
mensahe coherente y consecuente. Esnan den enseñansa 
mester tin trankilidad na trabou, seguridad y pago husto pa 
nan gran esfuersonan. Cada biaha cu corta den fondonan 
di enseñansa ta cortando den e oportunidad pa progreso di 
nos comunidad di mañan. 

Alabes Jennifer Arends Reyes kier a comparti un mensahe 



na nos comunidad di Aruba, tur cu ta bibando riba nos isla, 
irespectivo si bo a nace na Aruba of no, ban stima nos prohi- 
mo, respeta y stima nos grandinan y sea un bon ciudadano 
pa nos comunidad, saca un man pa yuda otro y keda leu di 
tur sorto di abuso, especialmente di alcohol y droga. Res- 
peta nos muchanan y nos sernan femenino. 

E aña 2019 Jennifer Arends Reyes sa cu pa hopi di nos con- 
ciudadanonan no tabata un aña facil, declarando cu 2020 lo 
ta uno hopi mas mihor den tur aspecto. 

Su deseo ferviente ta pa nos habri un aña 2020 yena cu 
bendicion y felicidad di nos Creador den nos hogarnan, den 
nos curason y riba nos famianan. Cu 2020 trece pas, salud 
na abundancia y amor pa nos sigui lucha y contribui positi- 
vamente na nos dushi Aruba, tabata Jennifer Arends Reyes 
su mensahe di fin di aña. 

Minister Maduro a topa cu e artista Arubiano 
residencia na Hulanda, Aymar Middendorp 



E tabata un placer pa 
Minister Xiomara Mad- 
uro di Cultura topa un 
rato cu Aymar Mid- 
dendorp alias ‘Mr Taki 
Taki’, kende ta cose- 
cha exito como artista 
na Hulanda y a partic- 
ipa recientemente den 
The Voice of Holland. 

Aymar Middendorp ta 
di vacacion na Aruba y 
a probecha pa disfruta 
di e Festival di Dande 
den compania di famia. 
M 

inister Xiomara Maduro 
ta felicita Aymar pa su 
bunita participacion 
den The Voice of Hol- 
land y ta desea Aymar 
hopi exito cu su pre- 
sentacionnan na dife- 
rente cuidad na Hu- 
landa. 


- Mainta 

0CCKMtÁi-6bo 

Nos e-mail: 

noticia@awemainta.com 

Tel: 583-1400 
Fax: 583-1444 


TARIFA NOBO Dl CORIENTE 


2020 


Elmor to informo cu entronte 1 di jonuori 2020 lo oplico torifo nobo po 
consumo di coriente. 


RESIDENCIAL 


TARIFA ANTERIOR TARIFA NOBO Fls./Kwh 


ffi 

F 



0 0-500 kWh 

0.3452 

0.3109 

0 501-1000 kWh 

0.3572 

0.3199 

$ 1000 kWh 

0.4593 

0.4209 

Sumo Fiho 

12.50 

12.50 

0 COMERCIAL Chiquito 

0.5304 

0.4933 

Sumo Fiho 

75.00 

75.00 

0 NO COMERCIAL 

0.4889 

0.4449 

Sumo Fiho 

75.00 

75.00 

0 COMERCIAL Grondi 

0.5101 

0.4744 

Sumo Fiho 

9.50 

9.50 

PRIVE VERLICHTING 

0.5304 

0.4933 

0 PREPAID 

0-500 kWh 

0.3452 

0.3109 

501-1000 kWh 

0.3572 

0.3199 

1000 kWh 

0.4593 

0.4209 

Sumo Fiho 

12.50 

12.50 


Cliente lo noto e reduccion den torifo den cobronso di jonuori cu to soli no luno di februori 2020. 
Cliente cu tin meter prepogo lo noto e reboho inmedioto no jonuori 2020 oro cumpro token 


Pq mQS informacion di servicionon di Elmor, bishito www.elmor.ow of tumo contocto 
cu nos Deportomento di Servicio no Cliente. 


◄ 

ELMAR 

Redefining Energy 


*) 


+297 523-7100 


») CustomerService@Elmar.aw ftec L OfL! 

Minister Maduro ta felicita Fundacion Chico Harms 
cu 50 aniversario di Festival di Dande di Brazil 



CULTURA nos tin cu bib’e. Diabierna anochi 
Minister Maduro di Cultura tabata presente na e 
Festival di Dande na Centro di Bario Brazil. Pa 
di 50 aña consecutivo Fundacion Chico Harms 
ta organisa e festival aki na honor di nos Dande 
cual ta nos tradicion di Fin di Aña. Tabata un ano- 
chi ameno cu a cuminsa cu reconocemento di 
baluartenan di Dande sigui pa e bunita presen- 
tacion di e gruponan di Dande. E mandatario di 
Cultura a keda masha complaci pa por a topa 
un rato tambe cu e legendario sr. Vicente Ras 
kende ta toca y canta Dande di Tambu. Un di 
e variantenan di nos Dande cu pronto ta keda 
conserva den un documentario produci pa Fun- 
dacion Mi Cutisa. 

Minister Maduro ta felicita y ta gradici sr. Chico 
Harms y tur boluntario cu ta yuda pa conserva 
nos tradicion di Fin di Aña na Aruba brindando 
tarima na nos Dande. Ay Nobe! 

Minister Maduro ta felicita Reina y Rey di Dande 2019 





artr 


T" L 1 

mm ; 



1 f 



Mh c I | /i ] 



'M 

1 / m \ 



DIASABRA anochi Minister Xiomara Madu- 
ro a presencia un bunita Festival di Dande na 
Club Caiquetio organisa pa sr. Harry Croes pa di 
47 aña. Minister Maduro ta felicita nos Reina di 
Dande sra. Julisa Boekhoudt y nos Rey di Dande 
sr. Jonathan Croes cu nan bunita presentacion. 
Un palabra di pabien tambe ta bay na e ganador- 
nan di Grupo Tipico, Dande Dama y Cabayero , 
Dande Propio Composicion y na e baluartenan 
di Dande cu a ricibi un reconocemento fo’i di sr. 
Harry Croes. Minister Maduro ta gradici tur par- 
ticipante cu ta engrandece e festival y ta gradici 
sr. Harry, sra Jessica y full e team cu ta brinda 
tarima na nos tradicion di Fin di Aña, Dande. Ay 
Nobe! 

2019 a pasa cu hopi acontecimento, 
kico por spera na 2020 

Di un mundo unipolar 
pa un mundo multipolar 

Segun análisis di Gregorio Wolff 

DEN 2019 nos a conoce un mundo cu hopi agitacion politico, 
unda tin cosnan cu a sosode sin por a spera nan. Pues un mun- 
do dinamico cu hopi cambio. 

Bisto ta cu e mundo unipolar cu Merca, e unico poder absoluto, 
tanto económico como militar, desde cuminsamento di e añanan 
90 di siglo pasa ta yegando su fin. 

Awe nos por papia di un mundo multipolar cu Rusia y China tambe 
como podernan grandi na mundo. Segun calculonan, na 2020 
China lo surpasa Merca y bira e pais cu mas poder económico, 
asina Gregorio Wolff a cuminsa su analisis. 

Riba tereno militar e avancenan tecnológico di Rusia, cu un eher- 
cito fuerte y cu su sistemanan moderno di cual conoci t’e siste- 
ma anti-aereo S400 y S500. Tambe awe, mas cu tur, e misilnan 
Avangard, cualnan a drenta den función den ehercito Ruso na 
dec 2019. 

E misilnan hypersonico Avangard ta move cu speed di 27mach 
(mach=speed di sonido) por sali for di nos atmosfera y después 
drenta bek. No ta existi defensa contra dje. 

China tambe cu su avancenan tecnológico militar ta haci’e un 
potencia militar grandi. 

Un hecho importante pa menciona ta loke e Houtinan na Jemen 
a haci 14 september, uzando dronenan sofestica (cumpra for di 
Iran na prijs di baca flaco) atacando e facilidadnan petrolero di 
Aramco na Saudi Arabia. 

Nan dronenan a pasa dor di e defensa di Patriot Misile Defense 
System di Merca, cual a costa Saudi Arabia hopi biyon di dolar. 

E atake a para e mercado petrolero di Saudi Arabia pa algun 
tempo. Tambe a keda demostra e buraconan grandi den e Patriot 
Misile Defense System. 

E mundo multipolar den combinación cu e excepcionalismo Mer- 
icano, cual ta parti di e pensamento di hopi lider polftico na Merca 
por bay causa problemanan grandi. 

E pensamento excepcional aki ta pone politiconan Mericano kere 
cu nan por interveni económica- y militarmente den cualkier pais 
na mundo. 

Loke a resalta tambe t’e Brexit cu su tantisimo sorto di decision- 
nan cual a mustra di bira un storia sin fin. Aña a caba cu un resul- 
tado di eleccion cual ta indica cu otro aña si e Brexit ta ser con- 
cretisa, pero niun hende sa su futuro. Un cos cu ta mustrando 
posible t’e final di Gran Britania, ya cu mayoria di e pueblonan na 
Escosia y n’e parti Nort di Irlandia no kier e Brexit. 

Putin, e Presidente di Rusia ta keda e politico mas bakia na nivel 


internacional, cu su conocemento di materianan, su forma di ac- 
tua habri.esta su forma di negocia y uza su diplomacia pa logra 
bon desicionnan. 

Donald Trump di otro banda cu su maneho a base di tweet- 
nan, unda después, hopi biaha e mester corigi su tweetnan. E ta 
mustra un politico hopi insigur. Sigur si conta su mal relacion cu 
lidernan di paisnan amigo, su critica fuerte y tin biaha baho y sin 
manera contra politiconan na Merca y pafor di Merca, su politica 
internacional ultra-derechista y su hopi mal-decisionnan ta haci’e 
un politico controversial. 

Su polftica internacional no conoce diplomacia, pero pa gran parti 
ta basa riba menasanan militar y economico, sancionnan y boy- 
cot económico y cu ayudo di prensa Mericano, e guera medi- 
atico. 

China su poder economico a sigui crece te ta bay pasa esun 
Mericano na 2020. E crecemento economico di China ta cau- 
sando un pleito formal cu Merca, Trump. 

Negociacionnan comercial ta andando y cada biaha Donald 
Trump ta tweet cu tin acuerdo, pero despues ta resulta no. Un 
ultimo tweet ta papiando di un acuerdo pa final di 2019, cual den 
parti grandi a ser rechasa un poco tempo pasa., pero nada di 
firma. 

E auto-proclamacionnan ridiculo na Venezuela, Guaido y na Bo- 
livia, Añez, ta indica cu Merca su trickynan ta cabando pa man- 
tene su poder hegemonico na Latino-America. 

E protestanan na diferente parti di mundo manera na Latino- 
America Chile, Colombia, Ecuador, Brazil y Haiti. Na otro partinan 
di mundo manera na Francia, Irak, Libanon, Hong Kong. 

Tur pa motibo di un futuro insigur p'e pueblonan, contra e mata- 
mento di lidernan social, lucha pa mihor areglonan social, mihor 
condicionnan di trabao y mihor salario. 

Na Hong Kong ta p’e motibo cu mayorfa di hobennan no kier ta 
parti di China. 

Un cos ta sigur e gap=diferencia entre e pober y riconan a sigui 
crece na 2019. Hasta tin calculación cu ta bisa cu e 26 perso- 
nanan mas rico na mundo tin un rikesa igual n’e 50% di e po- 
blación mundial, esnan mas pober. 

Na Syria, e guera ta sigui y actualmente Gobierno di Syria cu 
ayudo di su aliadonan ta purba di dal Al-Qaeda, cual ta ocupa 
parti grandi di e provincia Idlip, su ultimo sla of e derota final, pa 
libera Syria di e ultimo ocupación di e Jihadistanan di Al-Qaeda. 
Hay’at Tahrir al-Sham of HTS, e afiliado di Al-Qaeda na Syria a 
elimina of pacifica tur otro grupo Jihadista pa nan keda cu e pod- 
er absoluto na Idlip. 

Na oost di Syria, Merca ta cometiendo un acto di bandides, un 
acto baho di ladronicia, dor di ocupa e camponan di petroleo di 
Syria, bisando cu e petroli ta pertenece na Merca. 

Tur hende ta ancioso pa sa kico ta bay pasa eynan na 2020, 
ya cu Syria a bisa cu después di ta cla cu Idlip, e camponan 
di petróleo cu ta pertenece na Syria, mester ta bek den man di 
Gobierno di Syria. Iran ya tambe a duna Syria su apoyo militar pa 
logra esaki. 

Ladronnan a 
drenta y horta 
varios alcohol 
for di Cafe’ de 
Bontekoe 

DIALUNA den oranan di mainta 
Polis a bay un establecimento situa 
den Kerkstraat. 

E lugar ta carga e nomber di Café de 
Bontekoe a haya bishita di ladron, 
esaki lo ta e di dos pa 2019. 

Ladron of ladronnan a drenta via un 
buraco masha chikito cu tin riba un 
porta, unabes paden nan a pasa 
man pa algun boter di alcohol y sali. 
Un petchi a keda atras di e ladron. 
Agentenan n’e sitio a pidi pa Depar- 
tamento Tecnico di Polis pa tuma 
vingerafdruk. Mas sigur ta trata di 
adictonan cu ta circula den e area. 




café de bontekoe aruba 

Polis a boet Blue Moon pa viola horario di sierre 



DIALUNA den oranan di madruga durante 
control di Polis a topa cu un discoteca cu tabata 
habri ainda. 

Na Aruba tin diferente tipo di permiso, pesey 
Polis a controla profundamente e permisonan 
aki ora cu mira cu e diferente horarionan stipula 
venci. 

Den e caso aki, gran parti tin “vergunning” pa 
keda habri te cu 1 ’or di madruga den siman y 
3’or den weekend. 



"ifc, 



Aruba Hotel & Tourism Association 
ta desea tursu miembronan, 
trahadoman di e industria di turismo 
j henterPueblo diAmba un 



Otro tin “vergunning” pa keda habri te cu 3’or 
den siman y 6 of 5’or den weekend. Tur cos ta 
depende di e tipo di permiso cu e negoshi tin. 

E biaha aki tabata algo no usual a pasa cu e di- 
cho club, mirando cu semper nan ta coopera cu 
Polis. Despues di e prome bishita regular na di- 
cho club, tabata necesario pa Polis pasa atrobe. 
Mas o menos un ora despues, pues den careda 
di 2’or di madruga, Polis a pasa y a encontra cu 
e club habri ainda. 

Varios movecion pafo y paden di e club. Dife- 
rente unidad policial a acudi pa yuda saca y ale- 
ha tur e bishitantenan for di e sitio. Tog a haya 
bon cooperacion. 

Chauffeur bou influencia tras di stuur a 
alcansa un ciclista y a lag’e herida 



DIADOMINGO algo prome cu mey anochi, 
a sosode un accidente na altura di Wilhelmina 
Park. Chauffeur di un pickup Ford Ranger blanco 
biniendo cu su velocidad halto a dal un ciclista, 
lagando e herida. Mesora a pidi pa presencia di 
Polis y ambulance. 

Na yegada e ciclista tabata kehando di dolor na 
varios pari di su curpa. Mesora e agentanan poli- 
cial n’e sitio a nota cu e chauffeur di e pickup 
tabata bou influencia y a haci un test di alcohol 
cune, y enberdad e chauffeur a supla hopi mas 
cu ta wordo permiti. 

Polis mesora a detene e chauffeur bou influencia 
y el a wordo transporta pa Warda di Polis, ca- 
minda e lo mester presenta dilanti un Sub Fiscal. 
E ciclista herida a wordo trata n’e sitio p’e para- 
mediconan di ambulance. Varios unidad di Polis 
a presenta n’e sitio, pa a yuda cera e caminda y 
desvia e trafico, p’asina e specialistanan di trafico 
por a haci nan investigaion. 



n 




We wish you a 

Merry 

Christmas 

and a creative 

2020 

Let us make progress by 

IMPLEMENTING IOEAS. 




Curaçao | Aruba j Bonaire | St. Maarten 


BANCO Dl CARIBE 
















20 


AWEMainta 


Diamars, 31 December2019 


Dos homber a core bay despues di a ocasiona accidente na Moko 



DIADOMINGO anochi den careda di 10’or, 
Polis a bay direccion Moko, unda lo tin un acci- 
dente. Na yegada Polis na altura di Eumar a bin 
topa cu e dos autonan cu tabata un Nissan Sen- 
tra y un Suzuki Swift. Loke a sosode tabata cu e 
Nissan tabata bayendo direccion Tanki Leendert, 
ora cu el a bira na su man robes, causando cu e 
Suzuki Swift a dal contra dje. 

Dos homber cu tabata den e Nissan cu a causa 
e accidente a baha na pia core bay direccion Pa- 
paya. Un lo tin cabey largo y e otro tabata lomba 
sunu. Chauffeur di e Swift a resulta levemente 
herida. 

Suzuki Ignis cu tres diferente plachi number 




DIADOMINGO atardi Polis a bay den un pida 
mondi na Catiri, unda nan a laga un Suzuki Ignis 
atras. 

Riba e auto Polis a haya tres diferente plachi di 
number. Dilanti tabatin un plachi, uno patras un 
otro y tambe un plachi number chikito pega riba 
esun dilanti. Tur tabata diferente. 

Mirando e auto aki no por ta riba caminda a pidi 
pa un Takelwagen pa hibe warda. 

Si criminalnan lo tabatin un of otro idea cu e auto 
aki, ya Polis a kite for di caminda, sperando pa 
su doño bay reclama y splica pakico tin 3 dife- 
rente number riba e auto. 

Autoridad lo mester bay puzzel un 
atraco cu a sosode den Korvetstraat 




www.lottoaruba.com 



DIADOMINGO anochi autoridad a wordo 
poni na altura di un caso di atraco. Esaki a sos- 
ode den Korvetstraat. 

Segun informacionnan e momento ey, tabata pa- 
pia di cu atracadornan lo a baha algun hende 
for di nan Toyota 4Runner y bay cune lagando e 
hendenan na pia. No ta conoci si arma a wordo 
usa pa forsa nan baha di e auto. 

Awor ta unda e storia ta bira straño, ta parce cu 
e supuesto atracadornan lo a trece e auto bek of 
lo no a bay mucho leu y nan ta bin haya e Toyota 
4Runner cerca di unda nan a forsa nan baha. 
Parce den e mesun caya. 

Aparentemente cu esnan cu lo a bira victima a 
fia e 4Runner di un otro persona. Despues cerca 
di unda e doño ta biba e incidente ta tuma lugar. 
Esnan cu a bay cu e auto a bay cu celularnan 
tambe di e dos personanan. 

Autoridad a activa esnan concerni manera Re- 
cherche y tambe Departamento Tecnico di Polis. 
N’e sitio a papia y tuma declaracion di diferente 
persona. Awor ta keda na Polis pa saca afo kico 
di berdad tin tras di e caso aki 

Informacion a drenta cu lo tin 
un Quadracer na candela altura di Camacuri 



DIADOMINGO atardi algo pasa di 5’or, in- 
formacion a drenta cu dilanti Aruba Bank na 
Camacuri tin un Quadracer na candela. 

Mesora un patruya policial di Playa a dirigi su 
mes p’e sitio. 

Na yegada di Polis nan a topa cu un dama y 
un Quadracer cu no tabata na candela den en- 
trada pa subi tereno di e banco. 

El a splica cu durante e tabata coriendo e 
Quadracer a cuminsa saca huma, y esaki a 
pone cu mesora el a hala un banda lagando e 
resto di su grupo bay. 

Loke pasa tabata cu azeta a cay riba e muffler 
di e Quadracer y esaki a pone cu el a cuminsa 
huma. E Quadracerta di un rental conoci. 

UN SJVECHI DI PAEABRA DI DIOS 

DIADOMINGO EPIFANIA 

1 lect.: Is 60,1-6 
Salmo: 72 

2 lect.: Ef 3, 2-3. 5-6 
Evangelio: Mt 2,1-12 


Hesus a nace na Betlehem den region di Hudea, tempo Herodes tabata rey. Dijs 
despues algun homber sabi di oriente a bini Herusalem. E sabionan a puntra: “Unda e 
yiu recien naci, e rey di Hudiunan ta? Nos a mira e strea cu ta anuncia su nacemento 
sali y nos a bini pa dun’e homenahe.” Ora Herodes a tende loke nan a bisa, el a bira 
tur exalta y tur habitante di Herusalem tambe.... Herodes a yama e sabionan di 
oriente den secreto cerca dje y a informa ki tempo exactamente nan a mira e strea 
aparece. Despues el a manda nan Betlehem y bisa nan: “Investiga exactamente 
unda e mucha ta y ora boso hay’e laga mi sa ya mi mes tambe por bay dun’e 
homenahe.” Despues cu e sabionan a ricibi e instruccionnan aki di e rey, nan a bay. 
Anto nan a bolbe mira e strea cu a aparece na oriente. El a bay nan dilanti te caminda 
e mucha tabata y a keda para riba e luga ey. Ora nan a mira e strea, nan a bira 
masha contento. Nan a drenta y haya e yiu cu su mama Maria. Nan a cay na rudia 
duna e yiu homenahe y presenta nan regalonan, esta oro, sencia y mirra. Despues e 
sabionan a bolbe bay nan tera via un otro ruta, pasobra Dios a adverti nan den un 
soño pa no pasa mas cerca Herodes. 

Palabra di Señor! 



MENSAHE 

Evangelio di awe ta papia riba algun hende sabi y rey 
Herodes. Nan tin dicha di biba den e tempo y luga caminda 
Hesus a nace, pero nan reaccion riba e acontecimento aki 
ta totalmente diferente. Mester menciona tambe cu 
mayoria hende di e tempo ey no a ripara cu algo 
extraordinario a pasa. Nan no a tende ni compronde cu 
Hesus cu a nace na Betlehem ta Dios encarna. Hende sabi 
a reconoce cu Dios a bin cerca su pueblo. P’esey tambe nan ta haci tur cos posibel pa 
yega cerca Hesus. Realmente sabi ta esun cu ta busca Dios. Ora nan a hay’E nan a 
ofrece oro, sencia y mirra. E tres regalonan aki tin un simbulo masha profundo. Oro ta 
algo propio di rey, sencia algo propio di Dios y mirra - ta un yerba marga cu ta 
expresa sufrimento. Pa medio di e regalonan aki nan a reconoce Hesus como Rey, 
Dios y Salbador. Despues di a topa cu Hesus nan a pone nan mes bou di guia di Dios 
- nan a bolbe cas via un otro caminda y a cuminsa un bida nobo. 

Rey Herodes tambe a kere den nacemento di un rey a base di testimonio di hendenan 
sabi pero e nacemento aki a yen’e cu miedo. E kier mantene su bida y poder na su 
manera y no kier pa ningun otro interveni den loke e ta haci P’esey nacemento d rey 
nobo a trece p’e intrankilidad y miedo.Y bo fe den Cristo? Bo ta desea manera e 
sabinan pone bo bida den man di Dios? 

Of kisas manera Herodes, bo te kere, pero bo no kier pa Hesus interveni den bo bida. 
Bo ta mira Hesus como un menasa, como un persona indesea, incomodo, cu ta mishi 
den bo consenshi, cu ta reclama bo obediencia, anto abo kier biba na bo manera. 
Mara nos por ta hende sabi cu ta kere den Hesus y subordina nos bida na Su Santa 
boluntad. Anto trat’E como nos Dios, Rey y Salbador. 



ORACION 

Señor! Den bo man mi ta pone mi bida. Amen! 

PROPOSITO 

Lo mi lucha contra mi egoismo pa no stroba Dios di guia mi bida. 

Gregorio Wolff siguiendo cu su analisis 

Otro acontecimentonan cu ta bal la pena pa menciona ta 


NA Francia e Yellow Vestnan ta sigui cu nan lucha tur diasabra 
durante henter aña. E ultimo diasabra di aña tabata nan di nr 59. 
Hunto cu otro gruponan hasta, dia 25 december Pasco di Nace- 
mento, nan tabata riba caya. Awor contra e reformanan di pen- 
sioen di e Gobierno di Francia, cual ta hopi negativo p’e Trahador 
Frances, Gregorio Wolff a sigui cu su analisis. 

Assange e whistle-blower, klokkenluider, kende a publica vide- 
onan di malcomportacion di militarnan Mericano na Irak, e.o. un 
video unda militarnan den un sorto di wega a mata banda di 13 
civil Iraki, a ser saca for di Embahada di Ecuador y hiba pa un 
prison Ingles. 

Assange a refugia den e Embahada di Ecuadortempo cu Rafael 
Correa tabata Presidente. 

Suecia tabata acusa Assange di violación sexual, cu Assange 
semper a nenga y nan a pidi pa extradita Assange pa Suecia. E 
aña aki Suecia ta retira e acusación pa falta di prueba, pero awor 
ta Merca ta pidi su extradiccion. 

E susesor di Correa, Lenin Moreno, kende a bira Presidente di 
Ecuador cu apoyo di e partido di Correa, Alianza Pais, a yega na 
un deal cu Merca y Inglatera pa Polis Ingles saca Assange for 
di Embahada Ecuatoriano después di 7 aña y hibe na un prison 
Ingles. E ta wardando riba un huicio pa ser of no ser deporta pa 
Merca. 

Ucraina tin Presidente nobo, Volodymyr Zelensky, un actor y co- 
mediante Ucraino, entrante 20 mei 2019, kende a derota e Presi- 
dente na mando Petro Poroshenko cu cifranan grandi. Petrosh- 
enko tabata e candidato di Merca y di paisnan di West-Europa, 
pero a logra di ricibi solamente 23% di voto. 

Na India después cu Shri Modi a wordo re-eligi como Prome- 
Ministro, a trece cambionan di ley cualnan ta descriminatorio p’e 
mas di 300 miyon muslim na India. Nan portin e ciudanfadi India, 
pero cu menos derecho den comparación cu un Hindu. E ley 
nobo sigur ta bay trece hopi agitacion. 

Na Merca e acusacion di interferencia di Rusia den e eleccionnan 
di 2016 a ser para dor di e comisión Mueller. Su investigación di 
2 aña a saca afor cu no tabatin interferencia di Rusia den e elec- 
cionnan di 2016. 

Israel a tene dos elección, pero e partidonan polftico no por a 
forma un Gobierno cu respaldo di mayorfa den Knesset, e Parla- 
mento di Israel. 

Na Peru polftica ta sigui bruha. Su Presidente Martin Vizcarra a 
manda Parlamento cas, despues di un disputa y a anuncia elec- 
ción nobo. Despues un mayoria den Parlamento, 86 di 150 Par- 
lamentario a vota pa suspende Viscarra y a nombra sra ARAOZ 
como Presidente. Huristanan a declara e decisión aki nulo, ya cu 
e Parlamento no porfunciona mas, después di su desolucion. 
Después Hefenan di Forsanan Arma, di Ehercito , di Forsa Aereo 
y di Marina a para tras di Vizcarra y a reconocele como e Presi- 


dente constitucional y Comandante en hefe di tur forsanan arma. 
Eleccion lo ta 26 januari 2020. 

Otro acontecimento na Peru durante 2019 t’e hecho cu Ex Presi- 
dente Alan Garcia a comete suicidio na momento cu Polisnan a 
bin busque pa interogacion den un caso di corupción. 

Contra tur e ex Presidentenan bibo, di Peru, Pedro Pablo Kuc- 
zynski, Ollanta Humala, Alejandro Toledo y Alberto Fujimori tin ca- 
sonan pendiente di corupción contra nan, of nan ta será of ta 
bao huisarrest. 

Impeachment di Presidente Donald Trump na Merca ta siguiendo 
su curso. E 2 acusacionnan contra Trump ta: Uno pa abuso di 
poder, dos dor di a stroba of impedi funcionamento di Congreso. 
E acusacionnan a ser aproba dor di Congreso. Pero e impeach- 
ment mes ta sosode den Senado, unda Senado completo ta bay 
funciona como un sorto di Huez y mester di 2/3 parti di Senado 
pa aproba e impeachment. 

Senado tin 100 miembro, di cual 53 ta di e partido di Trump, Re- 
publicano, 45 ta di oposición, partido Democrata y tin 2 miembro 
independiente. Tur cos ta mustra cu e Senadornan ta bay sigui e 
Ifnea di nan partido, mescos cu a sosode den Congreso, una e 
Democaatnan tin mayorfa. 

Gregorio Wolff a analisa Latino America tambe 

Loke a pasa na Latino-America y kico or spera na 2020 


CEPAL, e Comision Eco- 
nomico para America Latina 
y Caribe a publica su ultimo 
información riba con e eco- 
nomianan regional a com- 
porta nan mes durante 2019. 
Pa 2019 e calculo ta cu e 
economia di e región a crece 
cu 0,1%, mientras p’e ultimo 
5 añanan e crecemento pro- 
medio tabata di 0,5%. Pues 
hopi preocupante. 

Esnan cu tabatin caida grandi 
tabata Venezuela cu 25% dor 
di e sancionnan y boycot di Merca, unda tabata dificil pa bende su 
petroli, Gregorio Wolff a cuminsa cu su análisis pa Latino America. 

Tin indicación cu na 2020 e caida di productonan petrolero lo wor- 
do frena y hasta ta spera un aumento. Argentina tabatin un caida 
di 3,2%, pero ta spera mehoransa pa 2020. Mesun cos ta spera 
na Brazil, cual pais ta proyecta un aumento di 1 %. Colombia cu un 
crecemento di 3,2%, Peru cu 2,3% y Chili cu 0,8%. Mexico lo no 
conoce un crecemento. 

E situación económico aki.tin e pueblonan den un situación dificil, 
ya cu e riconan ta haci lo máximo pa mantene nan posición. 

Esaki ta causante cu e región Latino-Americano, e región cu ta 
rondona nos Isla, na 2019 a conoce hopi lantamento masivo di 
pueblonan manera t’e caso na Colombia, Chili, Ecuador, Argen- 
tina, Brazil y Haiti. 

Na Argentina e accionnan di protesta grandi y welganan contra 
e Gobierno di Macri, a culmina den e victoria aplastante di Presi- 
dente Alberto Fernandes y Vice-P;residente Christina Fernandez. 

CHILI 

E pais cu e GDP per capita mas halto na L0\ a wordo sacudi 
fuertemente cu accionnan masal di pueblo. Economia di e pais ta 
crece, pero e rikesanan no ta yega serca e pueblo. 

Chili tin ainda e constitucion for di e epoca di Dictador Pinochet, 
cual ta regla un Neo-Liberalismo den extremo. Nan ta sigui e Neo- 
Liberalismo di e economista Mericano Milton Friedman cu su Chi- 
cago-Boys. 

E clase trahador no tin mucho di bisa, e palabra igualdad ta un 
palabra malo y ganashinan ta pa un grupito. 

E desaroyo malo aki ta causante cu e pueblo ta mira cu nan ta 
produci hopi rikesa, pero nan no ta wak nada den nan saca y ni 
den proyectonan social. 

E contesta ta accionnan masal, exigiendo mas derecho, mihor 
salario, mihor condicion di bida y eliminacion di e constitucion di 
Pinochet. 


ECUADOR 

N’e pais aki e Presidente nobo Lenin Moreno ta trece un cambio di 
maneho di 180 grado compara cu e politica di su antesesor Rafael 
Correa, mientras e tabata Vice-Presidente bao Correa. 

E cambio radical den e maneho social di Correa a causa hopi rabia 
serca e poblacion. IMF a drenta Ecuador y a dicta un maneho cu 
un pakete anti-pueblo, anti-trahador cu na su turno a crea malcon- 
tento grandi bao e pueblo. E accionnan di welga y demostracion- 
nan a dura simannan. 

Gobierno mester a huy for di capital Quito bay otro ciudad, Gua- 
yaquil. 

E slogan mayor di pueblo tabata “Rechaso al Paquetazo”. E ind- 
jannan tambe a hunga un rol fuerte den e manifestacionnan, cu un 
presencia grandi y militante. E paquetazo a ser retira, pero kico lo 
pasa na 2020. 

COLOMBIA 

21 Di november a cuminsa e accionnan di welga y demostra- 
cionnan cu ainda no a termina ya cu awe dia 31 december tin otro 
accion planea y otro aña sigur accionnan lo sigui. 

Colombia ta un pais unda e diferencia entre rico y pober ta mas 
grandi na Latino-America Segun un organisacion cu ta vigila e parti 
aki, Colombia ta den e cinconan mas malo na mundo. 

Pa loke ta refugiadonan, segun ACNUR (Agencia de Naciones 
Unidas para los Refugiados) 

Colombiat’e pais cu e mayor cantidad di desplazado interno. Des- 
de 2015 pa final di 2018 e pais aki ta encabeza e ranking tristo cu 
su 7,8 miyon di persona desplazado internamente. Hasta Syria 
ta ser supera, cual pais tin banda di 6,1 miyonnan di desplazado. 
Bispo di Pasco 2019, cu otro asesinato di un lider social femenino, 
e cantidad di lidernan social asesina a yega 151. Tambe e tra- 
hadornan no a conoce adelantonan ultimo tempo. Si nan a ricibi 
mes, e inflación a devalua e adelanto. 

Tambe por menciona cu e emigración, e outlet pa baha e tensión 
social, a baha considerablemente. E miyonnan cu tabata emigra 
pa Venezuela den e ultimo 40 añanan ya no t’e caso mas e ultimo 
añanan. Cu e medidanan nobo pa loke ta imigracion na Merca y 
Europa, e emigración pa US y Europa a baha considerablemente. 
Pues tin motibonan di mas, cualnan a haci cu e problemanan so- 
cial a bira demasiado grandi y a explota. 11/21 Accionnan a cum- 
insa, no a termina ainda y ningun hende no sa kico ta bay pasa 
den futuro sercano. 

BRAZIL 

Cu inicio di e Gobierno nobo di Presidente Bolsonaro, hopi logro 
social a ser elimina. 

E trahadornan di estado y den Enseñansa t’esnan cu a ricibi e 
slanan mas duro dor di cu Gobierno a baha subsidionan. E sector 
social t’esun cu a ricibi hopi sla. »> 

«< Gobierno a introduci reformanan (baha) pa loke ta 

pensioen di biehes. Indjannan, kendenan ta biba na rand di Ama- 
zona ta ser cori y hopi parti di selva amazonico ta ser sendi na 
candela pa agricultornan por planta soya, pa cual producto tin un 
demanda grandi na mundo. 

Hopi lider social y lidernan di Indjannan a ser asesina. Den canti- 
dad grandi di ciudadnan di Brazil tabatin accionnan grandisimo, cu 
e totalidad di varios miyon den e manifestacionnan aki. Na 2020, 
sigur accionnan ta sigui. 

HAITI 

Na maart 2018, Venezuela dor di e sancionnan Mericano mester 
a stop di manda fuel pa Haiti. Esaki a causa scarsedad y prijsnan 
di kerosene, diesel y otronan a subi cu 50%. Pueblo a cuminsa 
cu accionnan contra e aumentonan aki. Gobierno a baha e subi- 
mento pero Costo di Bida a keda halto. Accionnan contra Gobi- 
erno a sigui. 

Hasta e fiestanan di Carnaval na 2019 a ser cancela. Ta surgi un 
problema entre Presidente Moise y Parlamento pa loke ta nombra- 
mento di un otro Prome-Ministro. Sin un Gobierno Haiti ta perde 
mas di 100 miyon dolar na ayudo. 

Tin un problema grandi tambe unda e placa di e ayudo di e petroli 
Venezolano a keda. Haiti ta keda un di e paisnan mas pober di 
mundo. 

Aki tambe emigración, e outlet pa baha e tensión social, casi a 
stop dor di e politica di Trump. Pues e lucha ta sigui na cas. 

VENEZUELA 

E situación n’e pais aki ta keda dificil. E sancionnan y boycot di 
Merca ta causando hopi pobresa. Venezuela casi no por bende 
su petroli, ya cu e pais of compania cu cumpra esaki ta ser san- 
ciona. Rusia y China no ta sigui e politica sancionario di Merca y 
nan cu algun otro pais t’e unico compradornan di petroli di Venezu- 
ela. Tampoco Venezuela por cumpra productonan na Merca y n’e 
paisnan amigo di Merca manera Colombia, Peru, Chili, Ecuadory 
Brazil. Merca y su paisnan amigo no kier reconoce Nicolas Maduro 
como Presidente. Maske e a wordo eligi cu tur legalidad. 

Entre Gobierno di Venezuela y Oposición, na Rep Dominicano, 
a yega na un acuerdo pa tene elección adelanta. Dia 7 februari 
2018 tabata e dia grandi pa firma e acuerdo, pero oposicion no 
a presenta pa firma e acuerdo. Gobierno di Venezuela a dal bay 
cu e acuerdo di elección adelanta, parti di oposición a bay elec- 
ción (Henri Falcon) y Maduro a keda eligi democráticamente como 
Presidente, Centenar di observador internacional no a constata 
violacionnan durante e eleccion. 

Pero Merca y su paisnan amigo no ta reconoce Nicolas Maduro. 
Na inicio di 2019 un miembro di Asambleya Nacional, Guaido, 
a auto-proclama su mes como Presidente di Venezuela y a ser 
reconoci dor di Merca y mas nacion amigo na LV\ y na West-Eu- 
ropa. 

Durante 2019 Guaido a purba cu varios accion pa mustra mundo 
cu e t’ey, pero tur a fracasa. Manera den prensanan ta scirbi, Guai- 
do a perde tur su momentumnan. 


Su laso cu e narco/paramilitarnan Colombiano, Los Rastrojos, 
malversacion di miyonnan di e fondonan di Citgo y hopi otro mal- 
comportacionnan di Guaido y su hendenan a baha su aceptacion 
den pueblo Venezolano te na suelo, hasta serca esnan cu ta con- 
tra Maduro. 

BOLIVIA 

Contrario na otro paisnan na LA, Bolivia a conoce e ultimo 10 pa 
12 añanan adelantonan grandi dor di e nacionalisacion di varios 
sector di e bida económico, e.o. gas y petroli, dor di Evo Morales. 
Bolivia ya no ta un pais cu población pober mas. 

Den elección di 20 october Presidente Evo Morales a ser re-eligi, 
pero su victoria no a ser reconoci. Cu Morales a gana e eleccion 
no tin duda cerca ningun hende. 

E pregunta pa hopi tabata si e diferencia cu e candidato cu ta 
sigui'e ta mas cu 10%. Locual sigur t’e caso. 

E confusion a ser crea ora a stop di conta voto riba e anochi di 
votación, cu Morales cu un bentaha di banda 7 pa 8%. Despues 
ora a reanuda e conteo, e diferencia a crece bay te pasa 10%. E 
hecho aki ta lógico si considera cu e resultadonan di e pueblonan 
aleha, sin internet, pobla pa casi completo dor di Indjannan, 100% 
siguidornan di Evo Morales, a drenta pa su mañan. Esaki a haci cu 
e diferencia a crece mas grandi te pasa 10%. 

E confusión aki, OEA ( Organisacion di Estadonan Americano) a 
bisa cu pa nan tin indicación di fraude den e elección, pero nunca 
nan a trece prueba di esaki. 

Mester menciona cu OAE ta un instrumento di Merca pa manipula 
y maniobra politica na Latino-America. 

Un comisión di como 100 intelectual Mericano, después di a stu- 
dia e informacionnan relaciona cu e elección, a declara cu no ta- 
batin ningun fraude. 

Pero e anuncio di fraude di OAE a causa cu e hefenan militarnan 
y hefe di polis a ordena Evo Morales pa renuncia cual el a haci 
tambe despues cu su cas a ser pega na candela, igualmente di 
varios famia di dje. 

Mexico a dune asilo politico y a manda buske den e avion presi- 
dencial di Mexico y hibe Mexico. Pueblo a subi caya pa protesta 
den defensa di nan Presidente, pero polis y militarnan a uza violen- 
cia pisa contra pueblo. 

E maltrato contra Boliviano, Indjannan, tabata fuerte y banda di 30 
pa 35 siguidornan di Morales a ser asesina. Bolivia ta un nacion di 
Indjannan y nan ta forma como 70% di e poblacion. 

Un miembro di Senado, no-indjan, sra Añez a auto-proclama su 
mes como Presidente di Bolivia y ta ser reconoci dor di Merca y e 
paisnan amigo di Merca na Latino-America, manera Chili, Ecuador 
Colombia, Brazil y Peru. 

Bruto, descriminatorio y contra tur moral ta su declaracion cu Ind- 
jannan mester bay biba den mondi, den seronan, no den ciudad. 
Pa ley ainda Evo Morales ta Presidente, den Parlamento y den 
senado e tin 2/3 parti di apoyo. 

Tur cos ta mustra cu si bini eleccion, e partido di Evo Morales 
MAS (Movemiento Al Socialismo) lo bolbe gana eleccion. 

“Sea humilde y manso, tene pasenshi y soporta otro 
cu amor. 

Haci esfuerso pa cuida e union cu Spirito Santo ta 
duna, pa medio di e paz cu ta mara boso hunto.” - 
Effesionan 4:2,3 

Cu profundo dolor na nos curason 
Nos ta anuncia fayecimento di nos mama, oma, oma 
grandi, tanta. 

Nos ta gradicido na Dios cu e la 
yega e bunita edad di 99 ana. 


EduvigisMeherdia 

Zschuschen-Victoria 

Mihorconoci como “mamaZschuschen, Baby” 

Na number di su 
Esposo: 

+ Louis E. Zschuschen 
Yiunan: 

King & Joke Zschuschen 

Annemarie Zschuschen 

Edmay & Piet Selim Eddine 

Coleta Zschuschen 

Marilyne Zschuschen 

+Louis “Lucho” y Norma Zschuschen 

+Rudy, + Norine “Nina”, +Robert “Robbie” Zschuschen 

Ruman: 

Victoriana “Vicky” Pietersz-Fecunda (Curacao) 

+Eladia Roosje-Victoria 

Prima: 

Nilda Pereira-Davelaar 

Manera yiu: 

Helen Jansen 

Clarque Martina 

Lativa, Tania y Michel Mercera 

Nietonan: 

Joaquin, 

Enrique y Sarah, Lisa, 

Carl Sandy y Diana, Audy y Minerva, 

Jennifer, Malaki, Chehadi y Bianca, 

Zagrah y Lisandro, Dwayne y Sol, 

Evan y Michelline, Gillian, Marina, Oriana, Ricardo 

Bisanietonan: 

Leeroy, Maxin, Valerie, 

Jayden, Faye, 

Ariadna, Anaid, Stuard, Zaithyel, 

Zyqion, Isabella, Emma, 

Safiya, Seelah, Seagan, Delany, 

Sarah, Jake, Evander, Evans, 

Evanrick, Gianny-Davey 

Tataranieta: 

Zani 

Subrinonan: 

Helen “Lenny”, Gerda, Johannes, Floreance, 
Rosemary, Edith, Jeanne, Simon, Marie Louise, 
Josephine, Benjamin, Joan, Stanley, Emelina, Melano, 
Oswaldo, Manira 
+ Ivy, Thomas 

Demas famia y conocir: Fecunda, Verhoeks, Pereira, 
Davelaar, Salcedo, Van Eyma, Reyes, Muskus, Eugene 
y Laura Lacle, Soekandar, Wever, Nedd, Eddine, 

Vasco, Da Silva, Boezerman, Lie-pau-sam 

“Señor ta mi wardador, mi’n tin falta di nada 
Den cunucu di yerba berde e ta ponemi sosega. 

E ta hibami na awa trankil, 

Pa mi bolbe haña forsa”. 

Salmo: 23 

Cu dolor na nos curason, nos ta anuncia fayecimento di 
nos ser keri: 




• f 


Sr. Angel Werleman 

Mihor conoci como “Boei pata laria” 
*02-10-1935 -124-12-2019 

Acto di entiero lo wordo anuncia despues 

Pasobra e Señor mes lo baha fo’l cielo cu grito y cu 
bos di Arcangel y cu trompet di Dios, y esnan, cu a 
muri den Cristo lo lanta prome 

A fayece inesperadamente: 





Enrique Kock 

Mihor conoci como “Eddy” 

*15-07-1947 - 129-12-2019 

Acto di entiero lo wordo anucia despues 






Aufora 


( Aitfora 

‘ Çeutenal ‘rfottte & (Znetuatonq 


s^°' 




'7u*tenat & @ne*K4tontf 


"Señor ta mi wardador, mi’n tin falta di nada 
Den cunucu di yerba berde e ta ponemi sosega. 

E ta hibami na awa trankil, 

Pa mi bolbe haña forsa”. 

Salmo: 23 

Cu hopi tristesa pero conforme cu boluntad di Dios nos 
ta anuncia fayecimento di: 


»» \ 





Engelina Fennechien Kluiving 

"Lineke” 

*Groningen 11 mei 1943 - |Aruba 22 dec. 2019 

Na nomber di su Yiunan y Nieto(a)nan: 

Julia de Ruijter & Sjoerd de Vries 
Tom, Kim, Lisa & Luuk 

Sander Kluiving & Albenis Kluiving-Lopez 
Hilde & Alan 

Ta invita pa acto di despedida cu lo tuma lugar diamars 
31 di december 2019 na Aurora Funeral Home di 10or 
pa 11 ’or di mainta. cremacion lo tuma lugar despues den 
seno familiar. 

Despues di despedida no ta ricibi bishita di condolencia 
n na cas. 


Cu profundo tristeza den nos curazon 
nos ta anuncia fayecemento di : 



Alejandro Timp 

Na nomber di su: 

Mama: 

Alva Torres Gomez y pareha Emilio Geerman 
Tata: 

Ythamar Timp 
Demas famianan: 

Timp, Torres, Halabi, Daou, Gomez, Maduro, Martis, 
Peterson, Nivilac, y Geerman. 

Hunto cu tur demas primo y primanan, amigo y 
amiganan su compañeronan di natashon y full famia 
di sting ray. 

Ta invita pa e acto di condolencia cu lo tuma lugar 
Diabierna 3 di January 2020 for di 7 or PM pa 9 or 
PM di anochi na Aurora Funeral Home. 

Lo tin un box pa donashon di Wilhelmina Kanker 
fonds. 

“Señor ta mi wardador, mi’n tin falta di nada 
Den cunucu di yerba berde e ta ponemi sosega. 
E ta hibami na awa trankil, 

Pa mi bolbe haña forsa”. 

Salmo: 23 

Conforme cu boluntad di Dios, nos ta anuncia 
fayecimento di: 



Pedro Danje 


Acto di entiero lo wordo anuncia despues. 


Gradicimento v invitacion 

Na nomber di su yiunan, nietonan y demas famia nos 
kier a gradici di curason tur esnan cu a compaña nos 
durante e dianan dificil y e entiero di nos mama, wela 
y bisawela stima. 



Lilian M. 

Arendsz-Galmeyer (Lili) 


"Señor ta mi wardador, mi’n tin falta di nada 
Den cunucu di yerba berde e ta ponemi sosega. 
E ta hibami na awa trankil, 

Pa mi bolbe haña forsa”. 

Salmo: 23 

Conforme cu boluntad di Dios, nos ta anuncia 
fayecimento di: 



Ae^ra 

& 0tetHatony 

Gradicimento / Invitacion 


Na tur cu a sea manda mensahe via e-mail, social 
media, carta, telefoon of flor, apesar di e dianan druk 
di fiesta, Masha Danki. Danki tambe na Aurora Funeral 
Home pa nan atencion, pasenshi y bon servicio. Na 
Ella Perotte & Maribelle Arends un danki di curason. 
No tin palabra pa gradici boso pa tur locual cu bo a 
haci pa nos ser stima y nos durante e ultimo lunanan. 

Na tur miembro di famia cu di un manera of otro a 
duna Lili atencion y a stime te na final, hopi danki. Na 
tur Lili su amistad y conocirnan cu a comparti cu ne 
semper y especialmente durante e ultimo lunanan 
aki, no tin suficiente palabra di gradicimento. Un 
danki special ta bay na: Edmund Harms Foundation, 
Personal di IMSAM, Conny van Niel, Dokter. Joaquin 
van Trigt, Personal di Huisarts van Trigt 


Iris Maria Croes-Tromp 

*22-01 -1952 - 128-12-2019 
Acto di entiero lo wordo anuncia despues. 

Pa medio di esaki famia kier a gradici tur esnan cu na 
un of otro manera a duna nos e sosten, consuelo, 
judansa y forsa durnte entiero di nos ser keri: 



Martha Mariella 
Oviedo-Croes 

Un danki special ta bai na instancianan Koningin 
Wilhelmina Kankerfonds, C\BCO, afdeli 
ng 4 banda bieuw di Dr. Horacio Oduber Hospital, ex 
coleganan di Salinas Department Store, coleganan di 
su casa na Marriott Surf Club, Botica Pardera cu a sa 
di dune sosten den e ultimo fase di su bida. 
Tambe un danki na Royal/Aurora Funeral Home pa e 
bon servicio. 

Alabes ta invita tur famia , coleganan, bisiñanan y 
amigo(a)nan pa 1 Santo Sacrificio di misa cual lo 
tuma lugar na Misa Santa Filomena na Paradera 
diabierna 3 d januari 2020 pa 7’or di anochi. 
Despues di misa lo tin un resamento na cas Tamarijn 
29A 

_ 


Alabes nos kier extende un invitacion na 3 Santo 
Sacrificio di Misa: 

Dialuna 30 di December pa 7 or pm na Misa di 
Paradera 

Diahuebs 2 di Januari pa 7 or pm na Misa di Paradera 
Diadomingo 5 di Januari pa 5.30 na Misa di Paradera, 
sigui pa un rosario na cas pa 7 or pm. 

“Sehor ta mi wardador, mi’n tin falta di nada 
Den cunucu di yerba berde e ta ponemi sosega. 
E ta hibami na awa trankil, 

Pa mi bolbe haha forsa”. 

Salmo: 23 



Conforme cu boluntad di Dios, nos ta anuncia 
fayecimento di: 



Antonio Miguel Thijsen 

*05-07-1938 -1-25-12-2019 




Acto di entiero lo wordo anuncia despues. 

___p 

E unico corant GRATIS 



Abona awo 

Manda un e-mail na: 
Noticia@awemainta.com 
y sKirbi e palabranan: “Ami Kier Abona" 


LiKe nos riba facebooK 

Keda “up to date” y MKe nos riba facebooK 
www.facebooK.com/awemainta 




Subi riba nos website 

www.awemainta.com 


AWEMainta completannente 

DIGITAL 



















